En kvindes hemmeligheter

En Kvindes Hemmeligheter (originaltittel: Secrets) er en amerikansk  stumfilm fra 1924 regissert av Frank Borzage, med Norma Talmadge og Eugene O’Brien i hovedrollene. Filmens forelegg er Frances Marions teaterstykke Secrets fra 1922. Den ble nyinnspilt i 1933 som lydfilm med Mary Pickford i hovedrollen.
 
Filmen ble vurdert for norsk sensur 09. september 1924.

Handling 
Historien åpner i nåtiden. 75 år gamle Mary Carlton er deprimert, på grunn av ektemannen Johns sykdom. Hun føler at livet hennes ikke har noen nytte hvis John dør. Hun begynner å lese dagboken sin, hvoretter filmen hopper til 1865, på den tiden hun ble forelsket i John. Men hun føler at hun må skjule denne kjærligheten på grunn av sin strenge mor, av frykt for at moren kommer til å avvise deres kjærlighet på grunn av deres forskjellige sosiale klasser. Mary er medlem av den svært velstående Marlowe-familien, samtidig som John kommer fra arbeiderklassen.

Når foreldrene hennes oppdager sannheten om forholdet deres, blir de rasende. De forbyr henne fra å treffe John igjen. Mary forteller dem imidlertid at hun virkelig elsker John, og at hun aldri kommer til å gifte seg med noen annen mann hvis hun ikke kan møte John lenger. Faren hennes William låser henne inn på rommet sitt, frem til hun slutter å være en opprører. I mellomtiden mottar Mary et brev fra John, som kunngjør at han har fått sparken fra jobb på grunn av deres kjærlighetsforhold. Senere den kvelden sniker John seg inn for å møte henne, og kunngjør at han planlegger å reise til Amerika.

Til tross for at Mary vet at foreldrene hennes aldri kommer til å snakke med henne igjen, bestemmer hun seg for å reise sin vei sammen med ham. Men William planlegger å sende Mary  til Skottland, for å bo hos bestemoren hennes. Mary skriver et avskjedsbrev til foreldrene sine, før hun sniker seg av gårde sammen med John. I 1870 føder Mary en sønn. En dag truer en kriminell gjeng med å drepe John. Han ønsker å overgi seg, slik at de ikke kommer til å drepe Mary og babyen deres også - men Mary ønsker at han burde slåss. Han gjør som Mary sier, og beseirer til slutt gjengen.

Årene går. I 1888 feirer Mary sin 39-årsdag, og har igjen litt kontakt med sin egen familie. Men hun oppdager at John har en elskerinne, Estelle. Mary føler seg ydmyket, men Estelle gjør ting verre når hun konfronterer Mary med det faktum at hun ikke klarer å gjøre ektemannen sin lykkelig. Mary ønsker å få skilsmisse fra ektemannen sin, men han ønsker ikke å forlate henne. Han innrømmer at han har hatt en affære med Estelle, men at dette ikke betydde noe for ham. De gjenforenes, selv om John kunngjør at han har tapt alle pengene han eier. Historien hopper deretter tilbake til nåtiden, hvor Mary får beskjed om at ektemannen hennes endelig har kommet seg etter å ha vært alvorlig syk.

Rolleliste 
 Norma Talmadge som Mary Carlton
 Eugene O'Brien som John Carlton
 Patterson Dial som Susan
 Emily Fitzroy som Mrs. Marlowe
 Claire McDowell som Elizabeth Channing
 George Nichols som William Marlowe
 Harvey Clark som Bob
 Charles Ogle som Dr. McGovern

Referanser

Eksterne lenker 
 

Dramafilmer fra USA
Stumfilmer fra USA
Filmer fra 1924
Sort-hvitt-filmer